iraklixyz/georgian-wikipedia-cleaned huggingface dataset:
სონა ასლანოვა

სონა შახნაზარის ასული ასლანოვა (; დ. 1924 წლის 4 ოქტომბერი — გ. 2011 წლის 9 მარტი) — საბჭოთა აზერბაიჯანელი მომღერალი, აზერბაიჯანის დამსახურებული არტისტი, კლასიკური საოპერო და ხალხური ვოკალური რეპერტუარების ცნობილი შემსრულებელი.

ბიოგრაფია
სონა ასლანოვამ დაამთავრა ჰაჯიბეკოვის სახელობის აზერბაიჯანის სახელმწიფო კონსერვატორია. მოგვიანებით იგი ამ კონსერვატორიის პროფესორი გახდა და საოპერო სიმღერებს ასწავლიდა.
ასლანოვა მრავალ რადიოგადაცემებსა და ფილმებში იღებდა მონაწილეობას. მის მიერ შესრულებული ზოგიერთი ცნობილი როლია: ნიჰიარი „ქოროღლი“, ასია „არშინ მალ ალან“ და ასლი „ასლი და კიარამი“. სამივე უზეირ ჰაჯიბეკოვის ნაწარმოებია, რომელიც კარიერის დასაწყისში პირადად ეხმარებოდა მომღერალს რჩევა - დარიგებებით.

სონა ასლანოვა წარმატებით გასრტოლირებდა საბჭოთა რესპუბლიკებში და „ახლო საზღვარგარეთის“ ქვეყნებში. იგი მუშაობდა აზერბაიჯანის კულტურის ისეთ გამოჩენილ ფიგურებთან როგორებიცაა, ბიულბიული და რაშიდ ბეიბუთოვი.

1994 წლიდან მომღერალი აშშ-ში ცხოვრობდა.
ზაალ კაკაბაძე

ზაალ კაკაბაძე (დ. 18 იანვარი, 1935, ბათუმი — გ. 10 ივნისი, 2012) — ქართველი რეჟისორი, სცენარისტი.

ბიოგრაფია
1960 წელს დაამთავრა საკავშირო კინემატოგრაფისტების ინსტიტუტი სარეჟისორო ფაკულტეტი.

სწავლობდა მოსკოვის ტრანსპორტის ინსტიტუტში 1953-1954 წლებში. 1954-1957 წლებში კი სწავლა გააგრძელა ლენინგრადის ზუსტი მექანიკისა და ოპტიკის ინსტიტუტში. მუშაობდა საქართველოს სამეცნიერო-პოპულარულ და დოკუმენტური ფილმების სტუდიაში 1960-1968 წლებში, ხოლო 1968 წლიდან საქართველოს სატელევიზიო ფილმების სტუდიაში. იგი იყო კომპანია „ქართული ტელეფილმის“ მხატვარი და ფილმების განყოფილების უფროსი 1996 წლიდან. ქართულ კინემატოგრაფიაში ის იყო პირველი ვინც შექმნა ახალი ჟანრი კინო-ბალეტი, მის კინო-ფილმ-ბალეტებს მიღებული აქვს მრავალი ჯილდო, მათ შორისაა: „მწირი“, „პრომეთეოსი“, „მეთორმეტე ღამე, ანუ როგორც გენებოთ“. გადაღებული აქვს აგრეთვე მუსიკალური კინოფილმები: „ორერა, სრული სვლით!“ 1970 წელს, ხოლო „მზიური“, „სიყვარული, ივერია და…“ 1975 წელს. დოკუმენტური ფილმები ქართველ მუსიკოსებზე: „ლაურეატები“, „ვიოლინოს რაფსოდია“, „პიანისტთა მეორე“ და „სამშობლოს სახელით“.

ჯილდოები
1986 - საერთაშორისო კინოფესტივალი "" და " -88", გრან-პრი, კინო-ფილმ-ბალეტი "მეთორმეტე ღამე, ანუ როგორც გენებოთ"
1984 - კიევის საკავშირო კინოფესტივალი, პრემია, კინო-ფილმ-ბალეტი "პრომეთეოსი"
1977 - ნიუ-იორკისა და ჩიკაგოს საერთაშორისო კინოფესტივალი, გრან პრი, კინო-ფილმ-ბალეტი "მწირი"
ივანე გაჩეჩილაძე

ივანე გაჩეჩილაძე (დ. 25 სექტემბერი, 1884, წევა, ზესტაფონის მუნიციპალიტეტი — გ. 13 ივლისი, 1938) — ქართველი მათემატიკოსი, მეცნიერი, მკვლევარი და ფიზიკოსი.

ბიოგრაფია
1903 წელს დაამთავრა ქუთაისის გიმნაზია და მოსკოვის სახელმწიფო უნივერსიტეტის ფიზიკა-მათემატიკის ფაკულტეტი მათემატიკის სპეციალობით 1909 წელს.

1917 წელს დაინიშნა ქუთაისის რეალური სასწავლებლის დირექტორად. 1924 წლიდან იყო საქართველოს გეოფიზიკური ობსერვატორიის ამინდის მეთვალყურე განყოფილების ფიზიკოსი, 1925 წლიდან კი განყოფილების გამგე. 1929 წელს სამეცნიერო საბჭოს გადაწყვეტილებით შექმნა კლიმატოლოგიური განყოფილება, რომლის დირექტორის მოადგილედაც დაინიშნა. 1932 წლიდან ხელმძღვანელობდა კლიმატოლოგიურ სექციას. ეწეოდა პედაგოგიურ მოღვაწეობას. 1924 წლიდან კითხულობდა ლექციებს თბილისის სახელმწიფო უნივერსიტეტის აგრონომიულ ფაკულტეტზე აგრომეტეოროლოგიაში, ფიზიკას, მეტეროლოგიას, კლიმატოლოგიას სასოფლო-სამეურნეო, სუბტროპიკულ კულტურათა, სატყეო, ზოოვეტერინალურ და სხვა უნივერსიტეტებში. აგრარულ უნივერსიტეტში დააარსა ფიზიკისა და მეტეოროლოგიის ფაკულტეტები, იყო მათი პირველი გამგე. გამოქვეყნებული აქვს 20-ზე მეტი სამეცნიერო ნაშრომი.
დისმორფული თვისება

დისმორფული თვისება — სხეულის სტრუქტურის არანორმალური განსხვავება. ეს შეიძლება იყოს იზოლირებული აღმოჩენა სხვაგვარად ნორმალურ ინდივიდში, ან შეიძლება დაკავშირებული იყოს თანდაყოლილ აშლილობასთან, გენეტიკურ სინდრომთან ან დაბადების დეფექტთან. დისმორფოლოგია არის დისმორფული მახასიათებლების, მათი წარმოშობისა და სათანადო ნომენკლატურის შესწავლა. დისმორფული მახასიათებლების იდენტიფიცირებისა და აღწერის ერთ-ერთი მთავარი გამოწვევაა სხვადასხვა პიროვნებებს შორის კონკრეტული ტერმინების გამოყენება და გაგება. კლინიკური გენეტიკოსები და პედიატრები, როგორც წესი, ყველაზე მჭიდროდ არიან ჩართულნი დისმორფული მახასიათებლების იდენტიფიკაციასა და აღწერაში, რადგან უმეტესობა ბავშვობაში ვლინდება.

დისმორფული ნიშნები შეიძლება განსხვავდებოდეს იზოლირებული, მსუბუქი ანომალიებიდან, როგორიცაა კლინოდაქტილია ან სინოფრიზი, მძიმე თანდაყოლილ ანომალიებამდე, როგორიცაა გულის დეფექტები და ჰოლოპროენცეფალია. ზოგიერთ შემთხვევაში, დისმორფული ნიშნები უფრო დიდი კლინიკური სურათის ნაწილია, რომელიც ზოგჯერ ცნობილია როგორც თანმიმდევრობა, სინდრომი ან ასოციაცია. დისმორფული მახასიათებლების ნიმუშების ამოცნობა გენეტიკოსის დიაგნოსტიკური პროცესის მნიშვნელოვანი ნაწილია, რადგან ბევრ გენეტიკურ დაავადებას აქვს მახასიათებლების საერთო კოლექცია.ეს მონაცემთა ბაზები არ არის უტყუარი, რადგან ისინი მოითხოვს კლინიცისტისგან საკუთარი გამოცდილების მიწოდებას, განსაკუთრებით მაშინ, როდესაც დაკვირვებული კლინიკური მახასიათებლები ზოგადია. მამრობითი სქესის ბავშვს დაბალი სიმაღლით და ჰიპერტელორიზმით შეიძლება ჰქონდეს რამდენიმე განსხვავებული აშლილობა, რადგან ეს დასკვნები არ არის ძალიან სპეციფიკური.

ღია კოდის პროექტების უმეტესობა, რომლებიც ასრულებენ ფენოტიპზე ორიენტირებულ დაავადებას ან გენის პრიორიტეტიზაციას, მუშაობს ადამიანის ფენოტიპის ონტოლოგიის ტერმინოლოგიით. ეს კონტროლირებადი ლექსიკა შეიძლება გამოყენებულ იქნას პაციენტის კლინიკური მახასიათებლების აღსაწერად და შესაფერისია მანქანათმცოდნეობის მიდგომებისთვის. საჯაროდ ხელმისაწვდომი მონაცემთა ბაზები, რომლებსაც ლაბორატორიები იყენებენ თავიანთი დიაგნოსტიკური დასკვნების შესანახად, როგორიცაა , შეიძლება გამოყენებულ იქნას ცოდნის გრაფიკების შესაქმნელად კლინიკური მახასიათებლების სივრცის შესასწავლად.

დისმორფული ნიშნები უცვლელად ვლინდება დაბადებიდან, თუმცა ზოგიერთი მათგანი მაშინვე არ ჩანს ვიზუალური დათვალიერებისას. ისინი შეიძლება დაიყოს ჯგუფებად მათი წარმოშობის მიხედვით, მათ შორის მალფორმაციები (პათოლოგიური განვითარება), დარღვევები (ადრე ნორმალური ქსოვილის დაზიანება), დეფორმაციები (დაზიანება გამოწვეული გარე ფიზიკური ძალით) და დისპლაზიები (ანორმალური ზრდა ან ორგანიზაცია ქსოვილში).
საბა ფურცელაძე

საბა ფურცელაძე (დ. 20 აგვისტო, 2001) — პროფესიონალი ქართველი ჩოგბურთელი. ჩოგბურთის თამაში 8 წლის ასაკში, თბილისში დაიწყო.

პროფესიონალურ კარიერამდე ფურცელაძეს -ის 4 ტიტული აქვს მოგებული, საიდანაც ერთი მე-4 კატეგორიის, ხოლო სამი მე-5 კატეგორიის გათამაშება იყო. მე-4 კატეგორიის ტიტული მან 2018 წელს, თბილისში მოიგო.

სხვადასხვა დროს ფურცელაძემ 14, 16 და 18 წლამდე ასაკობრივ კატეგორიებში საქართველოს პირველობა მოიგო. მისი საუკეთესო პოზიცია -ის რეიტინგში მსოფლიოს 264-ე ნომერია. საბამ პირველი ქულა 2018 წლის აგვისტოში მოიპოვა.

ფურცელაძემ მნიშვნელოვანი გამოცდილება შეიძინა 2022 წლის -ზე, სადაც საქართველოს ნაკრების წევრებთან, ნიკოლოზ ბასილაშვილთან, ალექსანდრე მეტრეველთან, ალექსანდრე ბაქშისა და ზურა ტყემალაძესთან ერთად იასპარეზა. -ზე წყვილთა თანრიგის მატჩი მან ზურა ტყემალაძესთან ერთად ითამაშა, სადაც უსწრაფესი ჩაწოდება 221 კმ/სთ-ით შეასრულა.

2022 წელს, კარიერაში პირველად -ის მამაკაცთა ტურნირი მოიგო. 20 წლის ქართველი ჩოგბურთელი, ეგვიპტის ქალაქ შარმ-ელ-შეიხში გამართული -15 (საპრიზო ფონდი 15,000 აშშ დოლარი) ტურნირის გამარჯვებული გახდა. მან ფინალურ შეხვედრაში სამხრეთკორეელი ჩოგბურთელი იუსინგ პარკი ორ სეტში 6-4, 6-4 დაამარცხა.

ამ ტურნირზე გამარჯვებით, საბა ფურცელაძე რეიტინგში საგრძნობლად დაწინაურდა და 1066-ე პოზიციიდან 753-ეზე გადაინაცვლა — ამჟამად, მის ანგარიშზე რეიტინგში 26 სარეიტინგო ქულაა.
Veli.Store

. — ქართული ონლაინპლატფორმაა, „აჭარა ჯგუფის“ შვილობილი ბრენდი. კომპანია ციფრული შოპინგის სფეროში მოღვაწეობს.

ონლაინშოპინგის კომპანია მიტანის სერვისს სასურველი პროდუქტის შეკვეთიდან 3 საათში უზრუნველყოფს. .-ის გამოყენებით შეძენილი პროდუქტის მიტანა მთელი საქართველოს მასშტაბით უფასოა. გათვალისწინებულია მომხმარებლისთვის მიტანის დროის თავისუფალი არჩევანიც.

პლატფორმა 2021 წელს შეიქმნა თბილისში. 2022 წლის მონაცემებით, მომსახურებით ათობით ათასი მომხმარებელი სარგებლობს.
ამირან გოგოლაძე

ამირან გოგოლაძე (დ. 9 დეკემბერი, 1997, ბორჯომი) — ქართველი სპორტსმენი, შერეული საბრძოლო ხელოვნების მებრძოლი. ასპარეზობს ქვესაშუალო წონაში.

კარიერა
ამირან გოგოლაძე 1997 წლის 9 დეკემბერს, ბორჯომში დაიბადა, თუმცა ახალციხეში გაიზარდა და პროფესიონალ სპორტსმენად სწორედ ამ ქალაქში ჩამოყალიბდა, სადაც 23 წლამდე ცხოვრობდა. 2021 წელს, მან საცხოვრებელი ადგილი შეიცვალა და ახლა საქართველოს დედაქალაქ თბილისში ცხოვრობს და ვარჯიშობს.

გოგოლაძემ კარიერა 2014 წელს დაიწყო და პირველი საერთაშორისო ორთაბრძოლა იმავე წლის ოქტომბერში მოიგო. ამის შემდეგ, ჩაატარა 8 სამოყვარულო ორთაბრძოლა საერთაშორისო ტურნირზე, საიდანაც რვავეში გაიმარჯვა.

2016 წელს საერთაშორისო გრეპლინგის ტურნირზე იასპარეზა, რომელიც მისი გამარჯვებით დასრულდა. ამავე წელს, უშუ სანდას ტურნირის გამარჯვებული გახდა.

2017 წელს, ამირან გოგოლაძემ პროფესიონალურ დონეზე, პირველი საერთაშორისო ორთაბრძოლა მოიგო. ჩინეთში, ორგანიზაცია -ში, ვანგ ჰენგი 57 წამში, ნოკაუტით დაამარცხა. აღსანიშნავია, რომ სპორტსმენმა ეს ორთაბრძოლა მოტეხილი ხელით მოიგო.

იმავე წლის მარტში, გოგოლაძემ კარიერაში პირველი მარცხი განიცადა. კერძოდ, 2017 წლის 25 მარტს, ყირგიზეთში, ადგილობრივმა აკტილეკ ჯუმაბეკმა იგი მსაჯთა უმრავლესობის გადაწყვეტილებით დაამარცხა.

ამის შემდეგ, ამირან გოგოლაძემ კარიერა ორგანიზაცია -1 -ში გააგრძელა, სადაც ერთი წელი დაჰყო, ოთხჯერ იბრძოლა და ოთხივე დაპირისპირება მისი გამარჯვებით დასრულდა. 2018 წლის ნოემბერში, -1 -ში, ფინელ იუჰო ვალამაასთან გამართული ორთაბრძოლა 10 წამში, გოგოლაძის გამარჯვებით დასრულდა. ეს გამარჯვება -1 -ის ისტორიაში ყველაზე სწრაფი ნოკაუტი გახდა.

2018 წელს, ორგანიზაცია გაკოტრდა, ქართველმა მებრძოლმა კი ორწლიანი პაუზის შემდეგ, 2020 წელს, კარიერა გერმანიაში, კერძოდ, ორგანიზაცია -ში გააგრძელა. გერმანულ პრომოუშენში გოგოლაძემ ორი ორთაბრძოლა ჩაატარა და ორივე ნოკაუტით მოიგო. ზედიზედ ორი გამარჯვების შემდეგ, მას საჩემპიონო ორთაბრძოლა -ის ყოფილი მებრძოლის, ისმაილ ნაურდიევის წინააღმდეგ უნდა ჩაეტარებინა, თუმცა ნაურდიევმა ბრძოლის წინ ტრავმა მიიღო და დაპირისპირება აღარ შედგა.

2020 წლის ბოლოს, გოგოლაძემ დატოვა და 2021 წლის ზაფხულში, ერთი ორთაბრძოლა აბუ-დაბიში, ორგანიზაცია -ში ჩაატარა, სადაც კარიერაში მეორედ, მსაჯების ერთსულოვანი გადაწყვეტილებით ბრაზილიელი ჰანდესონ ფერეირას წინააღმდეგ დამარცხდა. ამ დაპირისპირებაში, გოგოლაძემ მოტეხილი ნეკნებით იბრძოლა და სამრაუნდიან ბრძოლაში დამარცხდა.

იმავე წლის ნოემბერში, ამირან გოგოლაძემ საქართველოში, კერძოდ, ორგანიზაცია -ში იასპარეზა და პირველივე რაუნდში, ირანელი მეტოქე ალირეზა შარიათი ტექნიკური ნოკაუტით დაამარცხა. 2022 წლის თებერვალში, გოგოლაძემ ამავე ორგანიზაციაში მეორედ იბრძოლა და თურქ მურათ ქემერს 15 წამში, ტექნიკური ნოკაუტით სძლია, რაც მის კარიერაში მეორე ყველაზე სწრაფი ნოკაუტია.

მიღწევები
შედეგი შერეულ საბრძოლო ხელოვნებაში: 13 გამარჯვება (7 ნოკაუტით, 3 მტკივნეულით, 2 მსაჯების გადაწყვეტილებით) და 2 მარცხი (ორივე მსაჯების გადაწყვეტილებით).
-1 -ის ისტორიაში ყველაზე სწრაფი ნოკაუტის ავტორი (10 წამში, იუჰო ვალამაას წინააღმდეგ, 2018 წ.).
გრეპლინგის საერთაშორისო ტურნირის გამარჯვებული (2016 წ.).
სამოყვარულო -ს საერთაშორისო ტურნირის გამარჯვებული (2014 წ.).
ნოდარ ლომიძე

ნოდარ ლომიძე (დ. 29 თებერვალი, 1948, ქუთაისი) — ქართველი ექიმი და მეცნიერი.

ბიოგრაფია
1972 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1975-1978 წლებში იყო ალექსანდრე ნათიშვილის სახელობის ექსპერიმენტული მორფოლოგიის ინსტიტუტის უმცროსი მეცნიერ თანამშრომელი. 1979-1979 წლებში თბილისის 1 პოლიკლინიკის ექიმი-ქირურგი. 1979-1980 წლებში რესპუბლიკური ცენტრალური კლინიკური საავადმყოფოს ქირურგი–ორდინატორი. 1980-1989 თბილისის სახელმწიფო სამედიცინო ინსტიტუტის ჰოსპიტალური ქირურგიის კათედრის ასისტენტი, 1992-1993 წლებში კათედრის დოცენტი. 1992-1994 წლებში თბილისის სახელმწიფო სამედიცინო ინსტიტუტის სამკურნალო ფაკულტეტის დეკანის მოადგილე. 1993-1995 წლებში ამავე უნივერსიტეტის ჰოსპიტალური ქირურგიის კათედრის პროფესორი, 1994-1998 წლებში უნივერსიტეტის პრორექტორი. 1995-2006 წლებში თბილისის სახელმწიფო სამედიცინო ინსტიტუტის (ჰოსპიტალური ქირურგიის) ქირურგიულ სნეულებათა 1 კათედრის გამგე. 2002 წლიდან თბილისის სახელმწიფო სამედიცინო ინსტიტუტის ცენტრალური კლინიკის ქირურგიულ სნეულებათა დეპარტამეწნტის, ხოლო 2006 წლიდან — თბილისის სახელმწიფო სამედიცინო უნივერსიტეტის ქირურგიული დეპარტამენტის ხელმძღვანელი. 2006–2007 წლებში აკადემია ნიკოლოზ ყიფშიძის სახელობის ცენტრალური საუნივერსიტეტო კლინიკის გენერალური დირექტორის მოადგილე კლინიკურ დარგში. 2007 წლიდან აკადემია ნიკოლოზ ყიფშიძის სახელობის ცენტრალური საუნივერსიტეტო კლინიკის ქირურგიული სამსახურის უფროსი. 2008 წლიდან ქალაქი თბილისის მე-4 კლინიკური საავადმყოფოს ქირურგიული სამსახურის ხელმძღვანელი. 1991 წელს მიღებული აქვს ლაპაროსტომიის მეთოდის დანერგვისთვის და საპატიო სიგელი გამოგონებისთვის.

საკანდიდატო დისერტაციის თემა — „ადამიანის გვირგვინოვანი არტერიების კედლის ასაკობრივი ცვლილებები“, დაიცვა 1987 წელს.

სადოქტორო დისერტაციის თემა — „გეგმიური რელაპაროტომია და ჩანაცვლებითი პლაზმაფერები მწვავე გავრცელებული პერიტონიტის მკურნალობის კომპლექსში“, დაიცვა 1992 წელს.
ეკა ჭაბაშვილი

ეკა ჭაბაშვილი (დ. 12 იანვარი, 1971) — ქართველი კომპოზიტორი, მხატვარი და პედაგოგი.

ბიოგრაფია
1995 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია.

1995–1996 წლებში იყო „ “-ის დირექტორი. 1996–1999 წლებში კინოსტუდია „მემატიანე“-ს მუსიკალური რედაქტორი და კომპოზიტორი. 2004 წლიდან კითხულობდა ლექციებს თბილისის კინოსა და თეატრის უნივერსიტეტში. იყო „თანამედროვე პროფესიული მუსიკის განვითარების ცენტრის“ დირექტორი. საკრავების თეატრი „სენსუსი“-ს დამაარსებელი და დირექტორი. 2009 წლიდან არის ვანო სარაჯიშვილის სახელობის თბილისის სახელმწიფო კონსერვატორიის პედაგოგი (კომპოზიცია), 2013 წლიდან ასოცირებული პროფესორი. საქართველოსა და უცხოეთში (აშშ, ლიეტუვა, ბრიტანეთი) საერთაშორისო კონფერენციების, კონცერტების, ფესტივალების მონაწილე. თხზულებები: ოპერა გამოფენა „მოხეტიალე სულები“. ბალეტები: „ციალი“, „ფერხული სიკვდილთან“; სიმფონიები: 1 „კოსმოსი“, 2 „იანი და ინი“, 3 „უკუნითი უკუნისამდე“; საორკესტრო მუსიკა: სიმფონიური ტრილოგია „სხეულები“, „ანდაზები“, „აქსიომა“, „მოზაიკა“, კონცერტი საქსოფონის, არასტანდარტული ორეკსტრისა და გუნდისათვის (1992), „მოზაიკა“ ჩაფიქრებული იმპროვიზაცია სოლო ფორტეპიანოსა და ორკესტრისათვის (1996). კამერულ-ინსტრუმენტული: საფორტეპიანო „პანორამა“, „დიფსომანია“ სოლო არფის, პიესები სხვადასხვა ინსტრუმენტების შემადგენლობისათვის, სონატა ვიოლინოსა და ფორტეპიანოსათვის (1993), „გალერეა“ (1992, აუდიო-ბგერითი ისტორია, 1994, საქართველოში პირველი შესრულება, 2007 – აშშ), იმპროვიზაცია დუეტისათვის (ფლეიტა და ფორტეპიანო ან ელექტრონიკა, 2002, პირველი შესრულება საქართველოსა და სომხეთში, 2006 – საფრანგეთში), „დიფუზია“ ქართული ხალხური საკრავებისათვის(2006, სალამური, დუდუკი, დოლი, ფანდური-ჩონგური, ჭიანური); გუნდები: „ქორალი“ ( პრემიერა გერმანია), „პოეტი“ (1996, შერეული გუნდისათვის). საორგანო: მიკროორატორია „გალობანი სინანულისანი“. თეატრალური მუსიკა: „ალვა“ (რუსთაველის თეატრი), „ხმაური და მძვინვარება“ ჰოლოგრამული თეატრისათვის, „საკრავების თეატრი“.

ორგანიზაციის წევრი
საქართველოს კომპოზიტორთა კავშირი, წევრი

ჯილდოები
2011 — საგუნდო მუსიკისა და ალკამაარის საორგანო მუსიკის კონკურსი, გამარჯვებული
2007 — საქართველოს კომპოზიტორთა კავშირის კონკურსი, პრემია, საგუნდო ნაწარმოები „ქორალი“
2003 — საუკეთესო ახალგაზრდა ქართველი კომპოზიტორი
1996 — საქართველოს კომპოზიტორთა კავშირის კონკურსი, პრემია, საფორტეპიანო ნაწარმოები „პანორამა“
-ის სტიპენდიატი
ჩამურლუ (ქემალფაშის რაიონი)

ჩამურლუ — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 93 კილომეტრში, ხოლო რაიონის ცენტრ ქემალფაშიდან 5 კილომეტრში. 2020 წლის მონაცემებით სოფელში 321 ადამიანი ცხოვრობს.

სოფლის ძველი ისტორიული, ქართული სახელწოდებაა ჭანჭახუნა.

ისტორია
სოფელ ჩამურლუს ძველი სახელწოდებაა ჭანჭახუნა ან ჭანჭახონა. ჭანჭახუნა ან ჭანჭახონა წარმოდგება ქართული სიტყვიდან „ჭანჭახი“ (ლაზურად: ჭაჭახი), რაც ნიშნავს ტალახს ან ჭაობს და აქედან გამომდინარე სახელწოდება აღნიშნავს ჭაობიან ადგილს.

სოფელი ჭანჭახუნა/ჭანჭახონა მდებარეობს ლაზეთის რეგიონში, რომელიც ანტიკურ პერიოდში კოლხეთის სამეფოს საზღვრებში შედიოდა. ოსმალებმა, ტრაპიზონის იმპერიას განადგურების შემდეგ 1461 წელს, ეს რეგიონი სრულად დაიპყრეს 1547 წელს.

ჭანჭახუნა/ჭანჭახონა, 1928 წლის ოსმალურ სოფლების სიაში ასევე მოხსენიებულია როგორც ჭამურლუ . ამ პერიოდში სოფელი შედიოდა რიზეს პროვინციის ხოფის რაიონის ქემალფაშის თემში. 1935 წლის საყოველთაო აღწერის დროს ჭამურლუ იმავე ადმინისტრაციულ პოზიციას ინარჩუნებდა ჩორუჰის პროვინციაში, რომელიც შეიქმნა ართვინისა და რიზეს პროვინციების გაერთიანებით. ამ პერიოდში სოფლის მოსახლეობა შეადგენდა 151 ადამიანს. 1965 წლის საყოველთაო აღწერის დროს ჩამურლუს სოფელში ცხოვრობდა 374 ადამიანი, რომელთაგან 102 ადამიანმა იცოდა წერა-კითხვა.

ჩამურლუ, რომელიც ადრე ხოფის რაიონს ექვემდებარებოდა, 2017 წელს გამოცემული განკარგულების საფუძველზე ქემალფაშის რაიონის შექმნის შემდეგ გადავიდა ქემალფაშის დაქვემდებარებაში.
დერეიჩი (ქემალფაშის რაიონი)

დერეიჩი — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 84 კილომეტრში, ხოლო რაიონის ცენტრ ქემალფაშიდან 3 კილომეტრში. 2020 წლის მონაცემებით სოფელში 99 ადამიანი ცხოვრობს.

სოფლის ძველი ისტორიული, ქართული სახელწოდებაა სოვილი.

ისტორია
ძველი სახელწოდება ქართულად არის სოვილი, ხოლო ლაზურად მაისკიოფუტე. 1902 წლის წყაროებში სოფელი მოხსენიებულია როგორც მანელოღლუ.

1928 წლის ოსმალურ სოფლების სიაში კი ჩაწერილია როგორც „დერე იჩი“ . ჩანს, რომ ამ თარიღამდე სოფლის სახელი შეიცვალა. დერეიჩი ამ დროს შედიოდა რიზეს პროვინციის ხოფის რაიონის ქემალფაშის თემში. 1935 წლის საყოველთაო აღწერაში სოფელი მოხსენიებულია როგორც „დერეიჩი სელიმიე“, რომელიც მოგვიანებით შექმნილ ჩორუჰის პროვინციაში იმავე ადმინისტრაციულ პოზიციას ინარჩუნებდა და ამ დროს სოფლის მოსახლეობა შეადგენდა 261 ადამიანს. 1928 წლის ჩანაწერიდან ჩანს, რომ ქემალფაშის თემში ცალკე არსებული სოფელი სელიმიე გაერთიანდა დერეიჩისთან. შესაბამისად, სელიმიე 1935 წლის საყოველთაო აღწერაში ცალკე სოფლად აღარ მოიხსენიება.

დერეიჩი, რომელიც ხოფის რაიონში მდებარეობდა, 2017 წელს კანონის ძალით გადავიდა ახლად შექმნილი ქემალფაშის რაიონის დაქვემდებარებაში.
გიუმიუშდერე (ქემალფაშის რაიონი)

გიუმიუშდერე — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 90 კილომეტრში, ხოლო რაიონის ცენტრ ქემალფაშიდან 5 კილომეტრში. 2020 წლის მონაცემებით სოფელში 244 ადამიანი ცხოვრობს.

ისტორია
სოფლის ძველი სახელწოდებაა ჰელუქეთი. სოფელი, რომელიც ხოფის რაიონში მდებარეობდა, 2017 წელს კანონის ძალით გადავიდა ახლად შექმნილი ქემალფაშის რაიონის დაქვემდებარებაში.
დავით პეტრიაშვილი

დავით პეტრიაშვილი (დ. 24 აგვისტო, 1917 — გ. 1977) — ქართველი ინჟინერი, მეცნიერი, პედაგოგი, ტექნიკურ მეცნიერებათა კანდიდატი, პროფესორი.

ბიოგრაფია
1941 წელს დაამთავრა საქართველოს სასოფლო-სამეურნეო ინსტიტუტის მექანიზაციის ფაკულტეტი. სწავლის გასაგრძელებლად დატოვებულ იქნა ინსტიტუტში ავტომობილებისა და ტრაქტორების კათედრაზე სამუშაოდ. იმავე წელს ჩაირიცხა კათედრასთან არსებულ ასპირანტურაში, მაგრამ მეორე მსოფლიო ომის დაწყების გამო, ჯარში გაიწვიეს. 1941-1945 წლებში იმყოფებოდა ფრონტზე.

მეორე მსოფლიო ომის დამთავრების შემდეგ იგი დაბრუნდა თავის ინსტიტუტში და იკვლევდა შიგაწვის ძრავებს. მიღებული შედეგების საფუძველზე მან 1948 წელს დაიცვა საკანდიდატო დისერტაცია და მიენიჭა ტექნიკურ მეცნიერებათა კანდიდატის წოდება. იმავე წელს სამუშაოდ გადავიდა საქართველოს პოლიტექნიკური ინსტიტუტის ავტომობილების, ტრაქტორებისა და ავტოსატრანსპორტო ძრავების კათედრაზე, მისი შემდგომი მოღვაწეობა საქართველოს პოლიტექნიკურ ინსტიტუტთან იყო დაკავშირებული. 1948-1950 წლებში იყო საქართველოს პოლიტექნიკური ინსტიტუტის ავტომობილების, ტრაქტორების და ავტოსატრანსპორტო ძრავების კათედრის ასისტენტი: 1950-1970 წლებში ამავე კათედრის დოცენტი. 1961-1967 წლებში იყო მექანიკა-მანქანათმშენებლობის ფაკულტეტის დეკანის მოადგილე. 1967-1971 წლებში ამავე ფაკულტეტის დეკანი. 1971 წელს მისი ხელმძღვანელობით ჩამოყალიბდა ავტომექანიკური ფაკულტეტი, რომელსაც სიცოცხლის ბოლომდე ხელმძღვანელობდა. კითხულობდა ლექციების კურსს — „ძრავის კონსტრუქციის და თეორიის საფუძვლები“, „საავტომობილო და სატრანსპორტო ძრავების კვება“, „საავტომობილო და სატრაქტორო ძრავების კონსტრუქცია და ანგარიში“, „ავტომობილების და ტრაქტორების ელექტრომოწყობილობა“. მისი ხელმძღვანელობით შეიქმნა საავტომობილო ძრავების, მათი სისტემებისა და აგრეგატების გამოცდის ლაბორატორია. ავტორია ქართულ ენაზე დაწერილი ახალი მეთოდური და ძირითადი სახელმძღვანელოებისა. იყო მრავალი სამეცნიერო ნაშრომის ავტორი. მისი მეცნიერული კვლევის შედეგებს, მრავალრიცხოვან შრომას, დიდი თეორიული და პრაქტიკული მნიშვნელობა ჰქონდა. დიდი ღვაწლი მიუძღვის მცირეგაბარიტიან ტრაქტორ „რიონის“ ძრავის ახალი ვარიანტის შექმნაში, რომლის ორიგინალურმა კონსტრუქციამ ფართო აღიარება მოიპოვა. იკვლევდა სასიმაღლო პირობების გავლენას ძრავის მუშაობაზე, ჟანგბადის გაიშვიათებით გამოწვეული სიმძლავრის კომპენსირების გზებს. მუშაობდა ძრავის კარტერის ვენტილაციის სისტემის ახალი სქემის შექმნაზე. მისი ხელმძღვანელობით საქართველოს პოლიტექნიკურ ინსტიტუტში შეიქმნა ორი ძლიერი კერა — „შიგაწვის ძრავების“ კათედრა და ავტომექანიკური ფაკულტეტი, საიდანაც სათავე დაედო მთელ რიგ მეცნიერულ მიმართულებას.
შოთა სამსონია

შოთა სამსონია (დ. 24 იანვარი, 1941, თბილისი — გ. 3 აპრილი, 2022) — ქართველი მეცნიერი, პედაგოგი და ქიმიკოსი.

1963 წელს დაამთავრა თბილისის სახელმწიფო უნივერსიტეტის ქიმიის ფაკულტეტი. 1967–1969 წლებში იყო თბილისის სახელმწიფო უნივერსიტეტის ორგანული ქიმიის კათედრის ასისტენტი; 1970-1977 წლებში დოცენტი; 1978–1990 წლებში პროფესორი და კათედრის გამგე ; 1995 წლიდან არის საქართველოს ინტელექტუალური საკუთრების ეროვნული ცენტრის „საქპატენტის“ მეცნიერ–კონსულტანტი; სოროსის ფონდის პროფესორი(1995). არის 460–ზე მეტი სამეცნიერო ნაშრომის, 27 წიგნის, სახელმძღვანელოს და მონოგრაფიის, 18 პატენტის ავტორი. საკანდიდატო დისერტაციის თემა — „პოლიესტერკარბონატების სინთეზი და კვლევა“, დაიცვა 1967 წელს; სადოქტორო დისერტაციის თემა – „ბენზოლის ბირთვით შეუღლებული პიროლოინდოლებისა და ბისინდოლების სინთეზი და კვლევა“, დაიცვა 1984 წელს.
რადოსტიცე

რადოსტიცე — სოფელი ჩეხეთში, სამხრეთ მორავიის მხარეში, ბრნო-ვენკოვის რაიონში. განფენილია ბობრავის მაღლობზე, ბობრავას ბუნებრივი პარკის განაპირას. ცხოვრობს 775 მცხოვრები.
ისტორია
წერილობით წყაროებში რადოსტიცე პირველად 1330 წელს იხსენიება.
მე-18 საუკუნის დასაწყისში აქ იყო 17 სახლი, რომელთაგან ოცდაათწლიანი ომის შემდეგ (1618–1648) მხოლოდ სამში ცხოვრობდა ხალხი. 1790 წელს უკვე 31 სახლი და 143 მცხოვრები იყო.
მოსახლეობა
მალხაზ ბებურიშვილი

მალხაზ ბებურიშვილი (დ. 3 აპრილი, 1932, თბილისი — გ. 12 მარტი, 2018, იქვე) — ქართველი მსახიობი. საქართველოს სახალხო არტისტი (1990).

ბიოგრაფია
1950 წელს აბაშის ვაჟთა საშუალო სკოლის დამთავრების შემდეგ სწავლა განაგრძო თბილისის შოთა რუსთაველის სახელობის თეატრალური ინსტიტუტის სამსახიობო ფაკულტეტზე, რომელიც დაამთავრა 1954 წელს. იყო ქუთაისის ლადო მესხიშვილის სახელობის სახელმწიფო თეატრის მსახიობი 1954–1956 წლებში, 1956–1957 წლებში კი თბილისის კოტე მარჯანიშვილის სახელობის სახელმწიფო აკადემიური თეატრის მსახიობი. მოღვაწეობდა სოხუმის თეატრში 1957–1959 წლებში, ხოლო 1959 წლიდან დაბრუნდა თბილისის კოტე მარჯანიშვილის სახელობის სახელმწიფო აკადემიურ თეატრში. შესრულებული აქვს შემდეგი როლები: კოლომიიცევი, არზაყან ზვამბაია, ჰემონი, კრეონი, ჯოყოლა, მთხრობელი, ბეგთაბეგოვი. 60 წლის მანძილზე, მან თეატრის სცენაზე განასახიერა 35 მთავარი როლი. აქტიურად მოღვაწეობდა კინოსტუდია „ქართულ ფილმთან“, სადაც გადაღებულია 10-მდე ქართულ მხატვრულ ფილმში. შესრულებული აქვს შემდეგი როლები: გიგია („ისინი ჩამოვიდნენ მთიდან“), გიორგი („შეხვედრა წარსულთან“), ოთარი („ჯვარცმული კუნძული“), არონი („გაქცევა გათენებისას“), ელიზბარი („დათა თუთაშხია“) და სხვა.

ჯილდოები და აღიარება
1967 — საქართველოს დამსახურებული არტისტი
1990 — საქართველოს სახალხო არტისტი
ქარაოსმანიე (ქემალფაშის რაიონი)

ქარაოსმანიე — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 90 კილომეტრში, ხოლო რაიონის ცენტრ ქემალფაშიდან 4,6 კილომეტრში. 2020 წლის მონაცემებით სოფელში 191 ადამიანი ცხოვრობს.

ისტორია
სოფლის ძველი სახელწოდებაა ჰეთზელანი. 1928 წლის ოსმალურ სოფლების სიაში კი ჩაწერილია როგორც „ყარაოსმანოღლუ“ . ყარაოსმანოღლუ ამ დროს შედიოდა რიზეს პროვინციის ხოფის რაიონის ქემალფაშის თემში. 1935 წლის საყოველთაო აღწერაში სოფელი მოხსენიებულია როგორც „დერეიჩი სელიმიე“, რომელიც მოგვიანებით შექმნილ ჩორუჰის პროვინციაში იმავე ადმინისტრაციულ პოზიციას ინარჩუნებდა და ამ დროს სოფლის მოსახლეობა შეადგენდა 194 ადამიანს. 1940 წლის საყოველთაო აღწერაში სოფლის სახელი ჩაწერილია როგორც ქარაოსმანიე. ჩანს, რომ 1935-1940 წლებს შორის სოფლის სახელი შეიცვალა.

ქარაოსმანიე, რომელიც ხოფის რაიონში მდებარეობდა, 2017 წელს კანონის ძალით გადავიდა ახლად შექმნილი ქემალფაშის რაიონის დაქვემდებარებაში.